Gigi Becali, ironizat de Ionel Ganea după umilința suferită de FCSB în derby-ul cu Rapid
Fostul mare internațional Ionel Ganea a analizat meciul dintre Rapid și FCBS, scor 4-0, și a lansat o ironie la adresa lui Gigi Becali.
"Ganezu" l-a numit pe patronul de la FCSB "Guardiola din Pipera", făcând trimitere la stilul intruziv al omului de afaceri.
"Bergodi a gândit perfect meciul, l-a surclasat pe Guardiola din Pipera. A baricadat centrul cu Oaidă și Hromada, care i-au blocat pe Olaru, pe Șut, dar și eventualele incursiuni ale lui Florinel Coman sau Băluță.
Ganea: "FCSB n-a avut nicio șansă"
FCSB n-a avut nicio șansă, nicio ocazie cu adevărat mare. Iar pe flancuri la fel, Coman a fost și el blocat de Braun, un jucător puternic, iar dincolo, copilul acela, Bădescu, a dovedit încă o dată că poate face față oricui. Iar în atac, era de așteptat ca Rapid să fie periculoasă, datorită calității celor de la mijloc în sus. Normal, e și meritul jucătorilor că au respectat strategia antrenorului", a spus Ionel Ganea, conform GSP.
FCSB, liderul din Superliga, a pierdut în ulitma etapă cu Rapid și le-a permis giuleștenilor să se apropie la nouă puncte la finalul ultimei etape din sezonul regulat al Superligii.
Cele două rivale, care ocupă primele două poziții în clasament, vor începe play-off-ul la o distanță de patru puncte una de cealaltă.
Clasamentul Superligii
Urmăriți SPORT.RO și pe Google News